На основу Споразума о уређивању међусобних права и обавеза у реализацији програма или мера активне политике запошљавања за 2019., закљученог између Националне службе за запошљавање - Филијале Врање бр.0800-101-11/19 од 13.11.2019.године и Града Врања бр. 40-261/2019-17 од 13.11.2019.године, Одлуке о изменама и допунама одлуке о буџету града Врања за 2019. годину („Сл. гласник града Врања“ бр.16/2019), а у складу са Одлуком Градског већа о усвајању Локалног акционог плана запошљавања Града Врања за 2019. годину („Сл. гласник града Врања“ бр. 24/2019), број 06-176/1/2019-04 од дана 01.10.2019. године,
ГРАД  ВРАЊЕ

И

НАЦИОНАЛНА СЛУЖБА ЗА ЗАПОШЉАВАЊЕ - ФИЛИЈАЛА ВРАЊЕ
Расписују

ЈАВНИ ПОЗИВ

ЗА ОРГАНИЗОВАЊЕ СПРОВОЂЕЊА ПРОГРАМА

СТРУЧНЕ ПРАКСЕ У 2019 - 2020. ГОДИНИ

ЛАПЗ ТЕХНИЧКА ПОДРШКА

I ОПИС МЕРЕ И ВИСИНА СРЕДСТАВА

Програм стручна пракса подразумева стручно оспособљавање незапосленог за самосталан рад у струци и стицање услова за полагање стручног испита, када је то законом, односно правилником предвиђено као посебан услов за самосталан рад у струци, без заснивања радног односа.
Стручна пракса траје у складу са законом, а најдуже 12 месеци и намењена је незапосленим лицима која се први пут стручно оспособљавају за занимање за која су стекла одређену врсту и степен стручне спреме или која су се стручно оспособљавала краће од времена потребног за полагање стручног испита. 
Незапослени који се стручно оспособљавао краће од времена потребног за полагање стручног испита, у програм се укључује за преостали период потребан за стицање услова за полагање стручног испита.
Током трајања стручне праксе Град Врање посредством НСЗ – Филијале Врање:

1. исплаћује ангажованим лицима новчану помоћ у месечном износу од:

-20.000,00 динара за лица са најмање четворогодишњим високим образовањем;

-18.000,00 динара за лица са вишим или високим трогодишњим образовањем
-16.000,00 динара за лица са средњим образовањем и

2. врши обрачун и уплату доприноса за случај повреде на раду и професионалне 
болести, у складу са законом;
II УСЛОВИ И ДОКУМЕНТАЦИЈА ЗА КОНКУРИСАЊЕ

Услови
Право учешћа на конкурсу има послодавац под условом:

- да припада јавном или приватном сектору и има седиште на територији града Врањa, односно има пословну јединицу или други облик организовања који обавља делатност на територији града Врања;

- да редовно измирује обавезе по основу пореза и доприноса за обавезно социјално осигурање запослених;
- да је законом или актом о организацији и систематизацији послова код послодавца као услов за рад на конкретним пословима прописана обавеза обављања приправничког стажа, односно полагања стручног испита;
- да има кадровске и друге капацитете за стручно оспособљавање лица, односно радни простор, техничка средства и опрему која по функционалности одговара броју лица која се стручно оспособљавају,као и да обезбеди све услове у складу са прописима о безбедности и заштити на раду. 

- да има ангажованог ментора (или у радном односу или екстерног ментора) који, уколико позитивним прописима није другачије одређено, испуњава следеће услове:  најмање je истог нивоа образовања и исте струке као и приправник и има најмање 12 месеци радног искуства на пословима за које се лице оспособљава;

- да ангажује незапослено лице које се води на евиденцији Националне службе –Филијала Врање, има средње, више или високо образовање, нема радног искуства у струци или нема довољног радног искуства за стицање услова за полагање стручног испита и није обавило приправнички стаж.
Документација за подношење захтева:

- захтев за учешће у програму (на прописаном обрасцу);

- фотокопија решења надлежног органа о упису у регистар, уколико подносилац захтева није регистрован у Агенцији за привредне регистре; уколико се делатност обавља изван седишта послодавца (издвојено место), односно у издвојеном организационом делу (огранак) - извод из регистра или одлука надлежног органа о образовању организационог дела; за послодавце адвокате - решење о упису у Именик адвоката;

- уверење Пореске управе о измиреним обавезама на име пореза и доприноса до месеца који претходи месецу у коме је поднет захтев, за послодавца који паушално измирује пореске обавезе; 

- извод из појединачне пореске пријаве о обрачунатим порезима и доприносима, штампан из електронске базе података Пореске управе (ЕБП-ПУРС), оверен од стране послодавца, за последњи месец који је исплаћен, а у складу са законским роком;

- извод из банке о плаћеном порезу и доприносима за обавезно социјално осигурање за последњи месец који је исплаћен, а у складу са законским роком;

- извод из закона где је као услов за рад на одређеним пословима прописана обавеза обављања приправничког стажа, односно полагања стручног испита или

- извод из акта о организацији и систематизацији послова код послодавца где је као услов за рад на одређеним пословима предвиђено обављање приправничког стажа;

- доказ о кадровском капацитету за стручно оспособљавање лица, и то: 

· доказ о запослењу ментора (потврда о пријави на обавезно социјално осигурање - образац М-А),

· доказ о квалификацијама ментора (диплома/сертификат/лиценца/уверење), 

· доказ о радном искуству ментора у струци (уговор о раду, потврда послодавца о радном искуству и сл.).

· доказ о ангажовању екстерног ментора (уговор о менторству) код послодавца/подносиоца захтева.

Град Врање и Национална служба за запошљавање задржавају право да траже и друге доказе релевантне за одлучивање о поднетом захтеву.

III ДОНОШЕЊЕ ОДЛУКЕ

Одлуку о одобравању средстава за спровођење програма ''Стручна пракса у 2019 – 2020. години“ доноси Градско веће града Врања, на основу предлога Савета за запошљавање града Врања.
Бодовање поднетих захтева

Приликом бодовања захтева узимају се у обзир следећи критеријуми:

	БОДОВНА ЛИСТА 

	Бр.
	Критеријуми
	Бодови

	1.
	Кадровски капацитети
	Ментор има исту струку, најмање је истог нивоа образовања као и незапослено лице и има више од 36 месеци радног искуства 

или 

ментор је најмање истог нивоа образовања као и незапослено лице, има више од 48 месеци радног искуства на пословима на којима ће се стручно оспособљавати незапослено лице и има струку дефинисану актом о организацији и систематизацији послова код послодавца
	25

	
	
	Ментор има исту струку, најмање је истог нивоа образовања као и незапослено лице и има од 24 до 36 месеци радног искуства

или 

ментор је најмање истог нивоа образовања као и незапослено лице, има од 36 до 48 месеци радног искуства на пословима на којима ће се стручно оспособљавати незапослено лице и има струку дефинисану актом о организацији и систематизацији послова код послодавца
	20

	
	
	Ментор има исту струку, најмање је истог нивоа образовања као и незапослено лице и има од 12 до 24 месеца радног искуства

или 

ментор је најмање истог нивоа образовања као и незапослено лице, има од 24 до 36 месеци радног искуства на пословима на којима ће се стручно оспособљавати незапослено лице и има струку дефинисану актом о организацији и систематизацији послова код послодавца
	10

	2.
	Дужина обављања делатности
	Пословање од 5 и више година
	25

	
	
	Пословање од 3 до 5 година
	15

	
	
	Пословање од 1 до 3 године
	10

	
	
	Пословање до 1 године
	5

	3.
	Претходно коришћена средства Националне службе по програму стручне праксе
	Више од 71% запослених лица по завршетку програма стручне праксе 
	25

	
	
	51-70% запослених лица по завршетку програма стручне праксе
	20

	
	
	31-50% запослених лица по завршетку програма стручне праксе
	15

	
	
	11-30% запослених лица по завршетку програма стручне праксе
	10

	
	
	До 10% запослених лица по завршетку програма стручне праксе
	5

	
	
	Није било запослених по завршетку програма стручне праксе
	0

	
	
	Послодавац раније није користио финансијска средства или уговорна обавеза послодавца још траје
	25

	МАКСИМАЛАН БРОЈ БОДОВА
	75


Критеријум „Претходно коришћена средства Националне службе по програму стручне праксе“ односи се на програм стручне праксе спроведен по јавним позивима у 2016, 2017. и 2018. години, које је финансирала делимично или у целости Национална служба или Град Врање. 
Критеријум „Претходно коришћена средства Националне службе по програму стручне праксе“ подразумева број лица која су у периоду од 6 месеци након завршетка програма засновала радни однос код истог или другог послодавца. Наведене податке Национална служба ће утврдити на основу увида у базу података из свог информационог система.
 Уколико више послодаваца оствари исти број бодова применом наведених критеријума, предност ће се дати послодавцу који је остварио већи број бодова код критеријума „Претходно коришћена средства Националне службе и/или Града Врања по програму стручне праксе“, затим „Кадровски капацитети“, потом „Дужина обављања делатности“. Уколико постоји већи број захтева са истим бројем бодова по појединачним критеријумима, одлучиваће се по редоследу подношења захтева.
Динамика одлучивања

Одлука о одобравању средстава за спровођење програма ''Стручна пракса у 2019 – 2020. години“, доноси се у року oд 10 дана од дана истека рока за подношење захтева, а на основу бодовања и рангирања свих благовремено поднетих захтева. 
IV ЗАКЉУЧИВАЊЕ УГОВОРА

Град Врање, Национална служба – Филијала Врање и послодавац у року од 10 дана од дана доношења Одлуке о одобравању средстава за спровођење програма ''Стручна пракса у 2019 – 2020. години“, закључују уговор којим ће се уредити међусобна права и обавезе.

· У циљу закључивања уговора, послодавац је у обавези да Граду и Националној служби – Филијали Врање достави потписан уговор о стручном оспособљавању са незапосленим лицем на стручној пракси, фотокопију/очитану личну карту, фотокопију картице текућег рачуна у року од 10 дана од дана доношења одлуке.

Град Врање и Национална служба – Филијала Врање ће на основу достављене документације са ангажованим лицима на стручној пракси закључити уговор којим ће се уредити међусобна права и обавезе.

Датум почетка спровођења програма стручне праксе мора бити после датума доношења одлуке о одобравању средстава за спровођење програма стручне праксе.

V ОБАВЕЗЕ ПОСЛОДАВЦА

Послодавац је у обавези да:

-  незапосленог оспособи за самосталан рад у струци, у складу са законом, односно 
   актом о организацији и систематизацији послова;

-  незапосленог стручно оспособљава најмање у дужини трајања уговорене обавезе;

-  изда потврду о oбављеном приправничком стажу, односно положеном
   приправничком/стручном испиту;

-  сноси трошкове полагања стручног испита за она лица која имају законску обавезу 
   полагања стручног испита,

-  обавести НСЗ - Филијалу Врање и Град Врање о свим променама које су од значаја за
   реализацију уговора, у року од 10 дана од дана настанка промене;

-  са незапосленим лицем закључи уговор о обављању стручне праксе и достави доказе
   о томе Граду Врање и НСЗ - Филијали Врање;

- НСЗ - Филијали Врање доставља евиденцију о месечном присуству лица на стручној 
  пракси;

- НСЗ - Филијали Врање достави доказ о обављеној стручној пракси лица;

VI ОСТАЛЕ ИНФОРМАЦИЈЕ

Захтев за учествовање у мери подноси се у два примерка, организационој јединици Национaлне службе – Филијали Врање, непосредно или поштом, на прописаном обрасцу који се може преузети са званичне интернет адресе града Врања: www.vranje.org.rs или у организационој јединици Национaлне службе зазапошљавање –Филијали Врање.
Јавни позив је отворен од дана објављивања на огласној табли града Врања, на огласној табли Националне службе за запошљавање – Филијала Врање, на сајту Националне службе за запошљавање - Филијале Врање и на сајту града Врања www.vranje.org.rs.
Рок за подношење захтева је 15 дана од дана објављивања јавног позива.
